Document ID: 32004R0753

Uredba Komisije (ES) št. 753/2004
z dne 22. aprila 2004
o izvajanju Odločbe št. 1608/2003/ES Evropskega parlamenta in Sveta glede statistike o znanosti in tehnologiji
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe št. 1608/2003/ES Evropskega parlamenta in Sveta z dne 22. julija 2003 o pripravi in razvoju statistike Skupnosti o znanosti in tehnologiji [1], in zlasti člena 3 Odločbe,
ob upoštevanju naslednjega:
(1) Potrebno je sprejeti merila za izvajanje posameznih statističnih dejanj, kot je določeno v členu 2 Odločbe 1608/2003/ES; ta dejanja so potrebna za vzpostavitev statistike Skupnosti o znanosti, tehnologiji in inovacijah.
(2) Statistični program Skupnosti opredeljuje okvir za pripravo vseh statističnih podatkov Skupnosti, in Odločba št. 2367/2002/ES Evropskega parlamenta in Sveta z dne 16. decembra 2002 o statističnem programu Skupnosti za obdobje od 2003 do 2007 [2] izrecno določa program dela za pripravo in izpopolnitev statističnih podatkov s področja znanosti in tehnologije za obdobje od 2003 do 2007.
(3) Nujna je zagotovitev medsebojne skladnosti statistike Skupnosti o znanosti in tehnologiji z drugimi mednarodnimi standardi, kar pomeni, da je treba upoštevati delo, ki ga je opravila Organizacija za gospodarsko sodelovanje in razvoj (OECD) in druge mednarodne organizacije.
(4) Pri izvajanju Odločbe št. 1608/2003/ES je treba upoštevati okvir, ki ga zagotavlja Uredba Sveta (ES) št. 322/97 z dne 17. februarja 1997 o statističnih podatkih Skupnosti [3], ko opredeljuje pogoje za zaščito dostopa do administrativnih virov in zaupnost statističnih podatkov.
(5) Merila, predvidena s to uredbo, so v skladu z mnenjem Odbora za statistični program -
SPREJELA NASLEDNJO UREDBO:
Člen 1
Ukrepi za izvajanje odločbe št. 1608/2003/ES v zvezi s statistiko Skupnosti o znanosti in tehnologiji so določeni v tej uredbi.
Člen 2
1. Uredba zajema naslednja področja:
(a) statistiko raziskovalno-razvojne dejavnosti
(b) statistiko o državnih proračunskih sredstvih ali izdatkih za raziskave in razvoj (GBAORD);
(c) statistiko o človeških virih v znanosti in tehnologiji, vključno s spolno statistiko in mobilnostjo (HRST), statistiko o patentih, statistiko visoko tehnoloških dejavnostih in storitvenih na znanju temelječih dejavnostih, ter drugo statistiko na področju znanosti in tehnologije.
Področja, navedena v točkah (a) in (b) vsebujejo sezname statističnih spremenljivk, dejavnosti in sektorje, razčlenitve rezultatov, pogostnost statističnega spremljanja, roke za posredovanje podatkov; pilotne študije za razvoj, med drugim, novih spremenljivk in drugih posebnih aktivnosti, ki naj se izvajajo, ter prehodno obdobje; vse to je opredeljeno v oddelkih 1 in 2 Priloge.
Za področja, navedena v točki (c), se potrebni podatki pretežno pridobivajo iz obstoječih virov statističnih ali drugih podatkovnih virov, v skladu z oddelkom 3 Priloge.
2. Na podlagi zaključkov v poročilih, ki se na podlagi člena 5 Odločbe št. 1608/2003/ES predložijo Evropskemu parlamentu in Svetu, se seznami statističnih spremenljivk, zajete dejavnosti in sektorji, razčlenitve rezultatov, pogostnost statističnega spremljanja, roki za posredovanje podatkov, seznam pilotnih študij in druge posebnosti, določene v Prilogi te uredbe, v rednih časovnih razmikih spremenijo, kjer je to primerno, v skladu s postopkom iz člena 4 navedene odločbe.
Člen 3
Države članice bodo pridobivale potrebne podatke na podlagi uporabe različnih virov, kot so statistične raziskave na osnovi vzorca, iz administrativnih virov ali drugih podatkovnih virov. Glede kakovosti ali postopkov statističnega ocenjevanja morajo drugi viri podatkov biti vsaj enakovredni vzorčnim statističnim raziskavam ali administrativnim virom podatkov.
Člen 4
Statistična področja, navedena v Prilogi, morajo temeljiti na usklajenih konceptih in definicijah iz najnovejših različic Fraskatskega priročnika, Kanberskega priročnika ali drugih harmoniziranih standardov.
Države članice bodo pri zbiranju statističnih podatkov upoštevale te usklajene koncepte in definicije.
V poročilih, ki se predložijo Evropskemu parlamentu in Svetu na podlagi člena 5 Odločbe št. 1608/2003/ES se navede sklic na koncepte in definicije in njihova raba.
Člen 5
Države članice Komisiji (Statističnemu uradu Evropskih skupnosti) posredujejo spremenljivke, navedene v oddelkih 1 in 2 Priloge, z uporabo standardnega formata za posredovanje, ki ga v sodelovanju z državami članicami določi Komisija (Statistični urad Evropskih skupnosti - Eurostat).
Člen 6
Oceno kakovosti izvedejo države članice in Komisija (Statistični urad Evropskih skupnosti - Eurostat).
Države članice Komisiji (Statističnemu uradu Evropskih skupnosti - Eurostatu) na njeno zahtevo posredujejo informacije, ki so potrebne za presojo kakovosti statistike, določene v Prilogi, ki je potrebna za izpolnitev zahtev za poročanje, določenih v členu 5 Odločbe št. 1608/2003/ES.
Člen 7
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. aprila 2004

Labels: 7
16
19